open-index/open-wikipedia-markdown huggingface dataset:
Ma Xiaotian

**Ma Xiaotian** (Tradisjonell kinesisk: 馬曉天; forenklet kinesisk: 马晓天; pinyin: *Mǎ Xiǎotiān*, født i august 1949 i Gongyi i provinsen Henan i Kina) er en general i Folkerepublikken Kina og øverste leder Kinas luftforsvar fra 2012 til 2017. 

Han gikk inn i luftforsvaret i 1965, ble medlem av Kinas kommunistparti 1969, og avla eksamen fra den 12. flyverskolen. I 1995 oppnådde han rang av generalmajor, og ble i 1997 utnvent til nestleder for generalstaben av Folkets frigjøringshær. I 2000 ble han forfremmet til generalløytnant i luftstridskreftene, og i 2009 til general. Toppen av karrieren nådde han som leder av Kinas luftforsvar fra 2012 til 2017.  

Han har tidligere vært i ledelsen for luftforsvaret i Guangzhou militærregion, Lanzhou militærregion og deretter Nanjing militærregion.

Ma deltok i 16., 17. og 18. sentralkomite, og var medlem av Kommunistpartiets 18. sentrale militærkommisjon.

## Referanser


## Eksterne lenker
* 
*
Bonnie Bramlett

**Bonnie Bramlett** (født **Bonnie Lynn O'Farrell**, 1944) er en amerikansk sanger og skuespiller som en gang var kjent for sine særegne sanger innen rock og pop-musikk. 

Hun startet sin musikalske karriere på 1950-tallet i en alder av tretten år som korist for forskjellige bluesband som Fontella Bass, Albert King og Little Milton.

Kort tid etter at hun flyttet til Los Angeles i 1967, møtte hun sangeren Delaney Bramlett (1939–2008)i en bowlinghall der han holdt en konsert sammen med bandet sitt, The Shindogs. De ble gift kort tid senere og de fikk datteren Bekka Bramlett som senere fulgte i foreldrenes fotspor og ble sanger, og som i en kort tid var medlem av Fleetwood Mac på 1990-tallet.

Bramlett turnerte over hele Europa med den britiske rockelegenden Eric Clapton. Med hyppige drop-in forestillinger av andre kjente musikere som Duane Allman, George Harrison og Dave Mason, ble denne omreisende gruppen kjent som Delaney, Bonnie & Friends. Bandet ga ut to sanger sammen.

I 1979 reiste Bonnie Bramlett til Havanna på Cuba for å delta i den historiske Havana Jam-festivalen som fant sted mellom den 2. og 4. mars. Der opptrådte hun sammen med Stephen Stills, CBS Jazz All-Stars, Rita Coolidge og Billy Joel, pluss en rekke cubanske artister som Pacho Alonso, Tata Güines og Orquesta Aragón. 

Ekteparet Bonnie og Delaney Bramlett hadde også flere små roller i filmen Vanishing Point fra 1971 og i 1974 var de i Catch My Soul. Bonnie hadde også enkelte små gjesteroller episoder av Fame i 1986 og i filmen The Doors fra 1991, der hun spilte rollen som bartender. Hun dukket også opp i filmen The Guardian (2006) som også hadde Kevin Costner og Ashton Kutcher på rollelisten.

## Referanser


## Eksterne lenker
* 
* 
*
Jampa Phuntsok

**Jampa Phuntsok**, også kjent som **Qiangba Puncog** (eller *Champa Phuntsok*, བྱམས་པ་ཕུན་ཚོགས་； kinesisk: 向巴平措; pinyin: *Xiàngbā Píngcuò*, født 14. mai 1947 i Chamdo i Tibet), er en tibetansk-kinesisk politiker som var ordfører for den autonome region Tibet 2003–2010.

Han ble medlem av Kinas kommunistiske parti i 1974 och studerte ved Chongqinguniversitetet. Jampa var lenge tekniker og arbeidet ved en fabrikk for jordbruksmaskiner i Chengdu i ti år. I 1980 ble han førstekommissar i den militære avdelingen i fylket Bomi i prefekturet Nyingchi. I 1997 ble han partisekretær i Lhasa.

I 2002 ble han innvalgt i Sentralkomitéen for Kinas kommunistiske parti og ble gjenvalgt i 2007.

I 2003 ble han utnevnt til ordfører for Den autonome region Tibet. Han kom i rampelyset i samband med det tibetanske opprøret våren 2008, da han til forskjell fra sin kollega Zhang Qingli forble i Beijing og kom med uttalelser til utenlandske journalister. Han fratrådte i januar 2010 og ble etterfulgt av Padma Thrinley.

## Referanser


## Eksterne lenker
*  
* Offisiell biografi
Konfliktåret 1896

## Pågående kriger
*Den andre matabelekrig (**1896**-1897)
*Den anglo-zanzibarske krig
*Den første italiensk-abessinske krig (1894-**1896**)
*Mahdistopprøret (1881-1899)
*Den cubanske uavhengighetskrigen (1895-1898)
**Cuba på den ene siden
**Spania på den andre siden

## Hendelser
*1. mars – Menelik II av Etiopia beseirer Italia i slaget ved Adwa.
*Mars – Den andre matabelekrig begynner.
*7. juni – Kitchener beseirer mahdistene ved Ferkeh. 
*27. august – Storbritannia avgår med seieren etter 38 minutter i den anglo-zanzibarske krig.

## Fødsler

## Dødsfall
…
Frederick Sydney Dainton

**Frederick Sydney Dainton** (født 11. november 1914 i Sheffield, død 5. desember 1997) var en britisk akademisk kjemiker og universitet administrator.

Han utdannet seg ved universitetene Oxford og Cambridge før han ble utnevnt til professor i fysikalsk kjemi ved Universitetet i Leeds, visekansler for University of Nottingham, professor i kjemi ved Oxford og kansler fra University of Sheffield. Han ble valgt til medlem av Royal Society i 1957. Han ble tildelt Davymedaljen i 1969 og Faraday-medaljen i 1974. Han ble adlet av den britiske dronningen i 1971.

Han ble født i 1914 som sønn av steinhuggeren George Whalley Dainton (født i 1857), og hans andre kone Mary Jane Mary Jane. Frederick var den yngste av ni barn. Han fikk et stipend til Central Secondary School i Sheffield, men det var på folkebiblioteket at han ble begeistret for kjemi ved å lese bøker av Sidgwick og Hinshelwood. Han vant en utstilling ved St. John's College, Oxford med et supplerende tilskudd og lån fra City of Sheffield, som gjorde det mulig for ham tå studere kjemi.

Han flyttet deretter til Cambridge og begynte arbeidet med fotokjemi under Norrish. Fordi han  var nærsynt var uegnet for militærtjeneste, og ble værende for å undervise som professor ved Cambridge University under den andre verdenskrig. Det var i denne perioden at han møtte og i 1942 giftet han seg med zoologi-studenten Barbara Wright som døde 12. april 2009. De var gift i 55 år, og hadde en sønn og to døtre sammen.

## Referanser


## Eksterne lenker
*
Ikke-sirkulerende gyldige mynter

**Ikke-sirkulerende gyldige mynter**, også kalt **pseudomynter** eller **medaljemynter**, er myntlignende objekter med en pålydende verdi som teoretisk sett er et gyldig betalingsmiddel, men som på grunn av deres utsalgspris eller metallverdi har en verdi langt under pålydende verdi. De er oftest kun utmyntet for salg til samlere.

Utgiverne av ikke-sirkulerende gyldige mynter er ofte privateide myntverk eller nasjonale myntverk. Mange mynter blir utgitt med påført navn til ubebodde øyer og territorier eller små, fattige land.
Konfliktåret 1895

## Pågående kriger
*Den første italiensk-abessinske krig (1894-1896)
*Første kinesisk-japanske krig (1894-**1895**)
*Mahdistopprøret (1881-1899)
*Den cubanske uavhengighetskrigen (**1895**-1898)
**Cuba på den ene siden
**Spania på den andre siden

## Hendelser
### Februar
* 12. februar – Japan erobrer den kinesiske festningen Weihaiwei og resten av den kinesiske flåten havner på japanske hender.

### Mars
*8.-9. mars – USA sender soldater til Colombia for å beskytte amerikanske interesser når en bandittleder angriper byen Bocas del Toro.

### April
* 17. april – Kina kapitulerer til Japan og Li Hongzhang underskriver Shimonosekitraktaten. Kina anerkjenner Koreas selvstendighet, avstår Pescadores, Formosa (Taiwan) og den sørlig Liaodonghalvøyen med Port Arthur og betaler en krigserstatning. Frankrike, Russland og Tyskland griper inn og tvinger i november Japan å avstå fra Liaodonghalvøyen.

### Juni
* 5. juni – I Ecuador kommer de liberale til makten.

### Oktober
* 8. oktober – Dronning Min Myongsong blir myrdet ved et planlagt angrep av den japanske presidenten Miura på det kongelige palasset i Seoul. Voldsomme anti-japanske demonstrasjoner følger over hele Korea.

## Dødsfall
*19. august – Joseph Frantz Oscar Wergeland, norsk offiser (født 1815)

## Referanser
Chongqinguniversitetet

**Chongqinguniversitetet** (forenklet kinesisk: 重庆大学; tradisjonell kinesisk: 重慶大學; pinyin: *Chóngqìng Dàxué*) er et nasjonalt universitet i bydistriktet Shapingba i Chongqing i Folkerepublikken Kina. Det er medlem av Prosjekt 211 og Prosjekt 985 som tar sikte på å fremme forskningskvalitetetene ved utvalgte kinesiske universiteter.  

Universitetet ble opprettet i 1929. Det ble vesentlig større i 2000 da to andre høyere læreinstitusjoner ble sammenlagt med universitetet.

## Eksterne lenker
* Chongqing University Official Website
Kristine Gramstad

**Kristine Gramstad Wedler** (født 1978) er en norsk politiker (Ap) som fra 2011 til 2013 var statssekretær i Fiskeri- og kystdepartementet. Hun har vært medlem av fylkestinget i Rogaland fylkesting i tre perioder, hvor hun i perioden 2007–2011 var gruppeleder. 

Gramstad har de senere årene jobbet som eiendomsinvestor.

Hun har hatt styreverv i Stiftelsen Rogaland Kurs og Kompetansesenter og Filmkraft Rogaland AS, samt vært nestleder i Universitetsfondet For Rogaland AS og styremedlem i Dale Eiendomsutvikling AS. Gramstad var leder i programkomiteen Rogaland AP for perioden 2011-2015.

## Referanser


## Eksterne lenker
*
Institutt for medisinsk biologi

**Institutt for medisinsk biologi** er en del av Det helsevitenskapelige fakultet ved Universitetet i Tromsø. Fakultetet er det største ved universitetet målt i antall ansatte, ca. 800, og har dessuten 2500 studenter. 

Instituttets forskningsvirksomhet er konsentrert om grunnleggende biologi og biomedisin og omfatter blant annet forskning på forskjellige kreftformer, hjerte-karsykdommer, kroppens immunforsvar og antibiotikaresistens. Instituttet deltar også i utvikling av legemidler ved hjelp av molekylær bioteknologi og utprøving av biologisk aktive forbindelser fremskaffet via marin bioprospektering.

Instituttet består av 11 forskningsgrupper.

Instituttleder er Eva Sjøttem.

## Eksterne lenker
* Fakultetets nettsted
Konfliktåret 1897

## Pågående kriger
*Den gresk-tyrkiske krig (1897)
**Hellas på den ene siden
**Det osmanske rike på den andre siden
*Mahdistopprøret (1881-1899)
*Andre matabelekrig (1896-**1897**)
*Den cubanske uavhengighetskrigen (1895-1898)
**Cuba på den ene siden
**Spania på den andre siden

## Hendelser
* 21. januar – Hellas invaderer Kreta; begynnelsen på den gresk-tyrkiske krig 1897.
* 9. februar – Britene invaderer og ødelegger kongeriket Benin.
* 21.-22. april – Tyrkiske angrep utenfor byen Tymakos tvinger den greske armeen å trekke seg tilbake.
* 17. mai – I et stort tyrkisk angrep ved Domokos beseires den greske armeen som tvinges til å trekke seg tilbake til Thermopyle.
* Juli – Pashtuner angriper britiske tropper ved Malakandpasset, Churchill er krigskorrespondent.
* 2. oktober – Brasil knuser Antônio Conselheiros bevegelse i Canudos.

## Fødsler

## Dødsfall
…
Institutt for klinisk medisin (UiT)

**Institutt for klinisk medisin** (**IKM**) er en del av Det helsevitenskapelige fakultet ved Universitetet i Tromsø.  
Instituttet har sine to hovedområder i forskning og undervisning. IKM er organisert i 16 forskningsgrupper, inklusive en lokalisert ved Nordlandssykehuset, og 24 fagenheter i klinikkene ved Universitetssykehuset i Nord-Norge, ett eksternt finansierte senter (Regionsenter for barn og unges psykiske helse – nord (RBUP Nord)) og en egen instituttadministrasjon. 

Instituttet er lokalisert i flere bygg ved Universitetet i Tromsø, UiT og Universitetssykehuset i Nord-Norge, UNN.

Instituttleder er professor Svein Ivar Mellgren.

## Eksterne lenker
* IKMs nettsted
* Fakultetets nettsted
* Instituttleder Svein Ivar Mellgren
Thøger Larsen

**Thøger Larsen** (1875–1928) var en dansk forfatter, oversetter og maler. Han er særlig kjent for sin lyrikk og en del av det er det satt musikk til. Hans diktning er forankret i 1890-årenes symbolisme. 

Thøger Larsen var sønn av en møllebygger. Han fikk muligheter til å studere og virket i årene etter ferdig utdannelse som huslærer. I perioden 1896–1911 arbeidet han som landmålerassistent i Lemvig og var fra 1904 til 1923 også redaktør ved *Lemvig Dagblad.*

Han fikk utgitt sin første diktsamling, *Vilde Roser*, i 1895. I 1923 fikk han sitt gjennombrudd med diktsamlingen *Jord*. I perioden 1923–1925 utgav han tidsskriftet *Atlantis*. I 1925 mottok han Otto Benzons Forfatterlegat og benyttet dette til en reise til Italia, men han var på det tidspunkt svekket av diabetes og døde kun få år senere.

Hans dikt «Den danske Sommer»  («Danmark, nu blunder den lyse nat») fra diktsamlingen *Slægternes træ* fra 1914 er tatt opp i den danske kulturkanonen. Det samme diktet inngår i Højskolesangbogen i Kulturkanonen med musikk av Oluf Ring.

## Bibliografi - utvalg
* *Vilde Roser* 
* *Jord* 
* *Dagene. Viser og digte* 
* *Det fjerne* 
* *Bakker og Bølger* 
* *Fjordbredden* 
* *Slægternes Træ* 
* *Frejas Rok* 

## Referanser


## Eksterne lenker
* 
*
Gary Hooper

**Gary Hooper** (født 26. januar 1988) er en engelsk fotballspiller som fra 30. juni 2019 er klubbløs.

Hoopers overgang til Celtic ble kunngjort 26. juli 2010. Den 24. oktober 2010 scoret han i sitt første Old Firm, oppgjør, men kunne ikke forhindre at Celtic tapte kampen 1–3. Den 6. november  2010 laget han hat trick i Celtics 9–0 seier over Aberdeen.

## Referanser


## Eksterne lenker
*
Peruansk kultur

**Perus kultur** er formet av forholdet mellom spanske og urfolks kulturer. Den etniske variasjon i Peru gav ulike tradisjoner og skikker for å eksistere sammen. Peru har gått gjennom flere intellektuelle stadier – fra kolonitiden til europeiske romantikken etter uavhengigheten. Tidlig i det 20. århundret brakte "Indigenismo" uttrykk økt kunnskap om urfolks kultur. Siden andre Verden har peruanske forfattere og kunstnere som César Vallejo og José María Arguedas deltatt i intellektuelle og kunstneriske bevegelser. Maten har blitt påvirket av afrikansk, arabisk, italiensk, kinesisk og japansk matlaging. Den peruanske musikken har hatt innflytelse fra Andes, spanske og afrikanske røtter.
Václav II, hertug av Böhmen

:*Må ikke forveksles med kongen [[Václav II av Böhmen]]*

**Václav II** (født 1137, død 1192) av huset Přemyslid, var hertug av Böhmen 1191&ndash;1192. Han var sønn av Sobeslav I og bror av Sobeslav II. 

Han var først hertug av Olomouc og Brno, men ble avsatt og sendt i eksil av hertug Fredrik i 1179. Tretten år senere vendte han tilbake fra eksil og ble valgt til hertug av Böhmen etter Konrad II. 

Václav ble avsatt tre måneder senere av hertug Frederiks halvbror Ottokar. Han forsøkte å søke tilflukt hos keiser Henrik VI, men ble tatt til fange av markgreven av Lausitz, som holdt ham fanget til hans død.
Jens August Schade

**Jens August Schade** (1903–1978) var en dansk forfatter og poet. 

Schade kalte seg «Den lyse digter» og skrev blant annet en rekke erotiske dikt. Hele forfatterskapet er dessuten gjennomsyret av en overnaturlig åndelighet. I en periode oppsto det en lyrisk/dramatisk retning i Frankrike – *Schadistene* som hadde  utgangspunkt i Schades forfatterskap. 

Schade er begravet på Assistens kirkegård i København.

## Bibliografi - utvalg
* *Mennesker mødes og sød musik opstaar i hjertet * - roman
* *Den levende violin – aandelige sange og sanselige*
* *Sjov i Danmark, eller som man ser det – satirisk sangværk*
* *Hjerte-bogen – himmelske sange*
* *Den himmelske elskov paa jorden – roman*
* *Myggestikket eller himlens hævn – tragedie i 2 akter*
* *Jordens ansigt*
* *En mærkelig aften i verdens historie* 
* *Marsk Stig – drama – udsprunget af et folkevise-motiv* 
* *En foraarsaften – drama*, Bilag til "Julefluen"
* *Hos skøgen Phyllis eller en foraarsaften – drama* 
* *Kærlighed og kildevand – natur-billeder*

## Priser og utmerkelser - utvalg
* 1933 Emma Bærentzens Legat
* 1944 Holger Drachmann-legatet
* 1963 Det Danske Akademis Store Pris 
* 1971 Johannes Ewalds Legat

Schade er representert i Danmarks kulturkanon med «Læren om staten» fra *Sjov i Danmark* fra 1928.

## Referanser


## Kilder
*
Gustaf Munch-Petersen

**Gustaf Munch-Petersen** (født 18. februar 1912, død ca. 2. april 1938 – dødsdagen er ikke verifisert) var en dansk forfatter og maler. Han skrev surrealistiske prosadikt som var banebrytende i lyrikken  og som har påvirket senere forfattere. Hans dikt, «det underste land» fra diktsamlingen av samme navn er tatt opp i den danske kulturkanonen.

Gustaf Munch-Petersen ble student i 1930 og påbegynte flere akademiske utdannelser uten at noen av dem kunne fastholde interessen hans. I stedet konsentrerte han seg om kunst og diktning, og han debuterte i bokform med *det nøgne menneske* i 1932. Han fikk også stilt ut malerier på forskjellige utstillinger. I 1935 flyttet han til Bornholm, hvor han i 1936 giftet seg med keramikeren Lisbeth Hjorth. 

I 1937 meldte han seg frivillig til Folkefrontens side i den spanske borgerkrigen, hvor han falt i kamp det følgende året.

I sine brev fra Spania fremstiller Gustaf Munch-Petersen kampen som en videreføring av det kunstneriske arbeidet.

Hans fetter Arne Munch-Petersen, var kjent som kommunist og omkom under Stalins utrenskinger  i Moskva i 1944.

## Bibliografi
* *det nøgne menneske* (dikt, 1932)
* *simon begynder* (roman, 1933)
* *det underste land* (dikt, 1933)
* *mod jerusalem* (dikt, 1934)
* *nitten digte* (dikt, 1937)
* *Udvalgte Digte* (posthumt, 1938)
* *Udvalgte Digte* (antologi, 1946)
* *samlede skrifter* (1959)

## Referanser


## Eksterne lenker
* Gustaf Munch-Petersen på litteraturpriser.dk 
*
Institutt for farmasi

**Institutt for farmasi** (**IFA**) er en del av Det helsevitenskapelige fakultet ved UiT Norges arktiske universitet.

Institutt ble etablert i 1995 og flyttet inn i nye lokaler i 1998. I dag består instituttet av sju forskningsgrupper; drug Transport and Delivery, forskningsgruppe i farmakologi, forskningsgruppe i mikrobiologi og molekylær –og farmakoepidemiologi, forskningsgruppe i naturstoff og legemiddelkjemi, forskningsgruppe i klinisk farmasi og farmakoepidemiologi, forskningsgruppen Infection biology og forskningsgruppen Computational pharmacology.

Institutt for Farmasi har ansvaret for undervisningen i det treårige bachelorgradsprogrammet og det toårige mastergradsprogrammet i farmasi, samt i PhD emner innen farmasi. Om lag 250 studenter har sitt daglige virke ved IFA.

Det er om lag 100 ansatte i hel-, deltids- og utdanningsstillinger ved instituttet og per april 2021 har 61 personer avlagt sin doktorgradsavhandling ved instituttet.

Instituttleder er Guro Forsdahl.

## Eksterne lenker
* IFAs nettsted
* Fakultetets nettsted
Fujifilm

er et japansk multinasjonalt selskap innen fotografi og bildebehandling med hovedkvarter i Tokyo i Japan.

## Datterselskaper
Fuji Xerox er et samarbeidsselskap mellom Fujifilm og nordamerikanske Xerox Corporation.
Fujifilm kjøpte Sericol Ltd., et britisk selskap innen trykksverte som er spesialisert innen skjerm, web og digital skriveteknologi i mars 2005.

## Fujifilm Norge
Selskapet er norsk generalagent for japanske Fuji Photo Film Co. og representerer Fujifilms produktspekter innen forretningsområdet foto og medisin. Fujifilm Norge importerer og distribuerer alle fotoprodukter fra Fujifilm, som inkluderer digitale kameraer, film, papir, kjemi, og maskiner for bildeproduksjon. Innen medisinsk utstyr representerer Fujifilm Norge avansert røntgenutstyr fra Fujifilm og ultralydutstyr fra Zonare. Selskapet er leverandør til både offentlig og privat helsevesen. Firmaet fylte 60 år i 2010 og har 14 ansatte. Fujifilm Norge har svensk eier og er en del av Axel Johnson International.

## Produkter

fil:Fuji16mm64d.jpg|En metallboks med 100 foot av 16 mm Fujifilm.
fil:Fujifilm F30.jpg|Fujifilm FinePix F30 kamera.
fil:Fujifilm FinePix S5000.jpg|Fujifilm FinePix S5000


## Referanser


## Eksterne lenker
* 
* The fujifilm  Collection, single use cameras page by Christophe DUCHESNE
* Fujica film camera instruction manuals English - PDF
Institutt for klinisk medisin

**Institutt for klinisk medisin** kan vise til:
* Institutt for klinisk medisin ved Universitetet i Oslo.
* Institutt for klinisk medisin ved Universitetet i Tromsø.
Ceviche

**Ceviche** (også stavet *cebiche*, *seviche* eller *cevice*) er en salat som ofte består av sjøtunge marinert med lime og rød løk. Den er populær i mange latinamerikanske land. Retten stammer fra Visekongedømmet i Peru. En teori går ut på at retten har fått navnet fra språket quechua, «siwichi».
Jan Erik Vinnem

**Jan Erik Vinnem** (født 19. oktober 1950 i Oslo) er en profilert professor ved Universitetet i Stavanger. Han har spesielt arbeidet mye med forebygging av store ulykker innen offshore petroleumsvirksomheten. 

## Utdannelse og virke
Jan Erik Vinnem er født og oppvokst i Oslo. Han er utdannet sivilingeniør ved Norges tekniske høyskole 1974 innen skipsmaskineri. Han tok doktorgrad på Norges tekniske høyskole i 1979, som den første i Norge innen risikostyring. Han har siden 1975 arbeidet i Statoil, Elf Aquitaine, SINTEF, Norges teknisk-naturvitenskapelige universitet, Universitetet i Stavanger, Safetec Nordic og Preventor.

Fra 1994 til 2003 var han professor II ved Norges teknisk-naturvitenskapelige universitet. I 1994 tok han initiativet til å stifte ESRA Norge, Norsk forening for risiko- og pålitelighetsanalyse, som han var leder for i perioden 1994-1998 og så æresmedlem. Vinnem var  nestleder i European Safety and Reliability Association (ESRA) i perioden 1995-1997. I 1999 ble han professor ved Universitetet i Stavanger.

Vinnem grunnla selskapet Safetec Nordic AS i 1984, og drev det til 1993. Videre grunnla han selskapet Preventor AS på Bryne i 1996. Han har siden 1999 vært en av de mest sentrale i Petroleumstilsynets arbeid med «Risikonivå norsk petroleumsvirksomhet». 

Han har publisert flere bøker, og opp mot ett hundre forskningsartikler. 

## Fritid
På fritiden er han amatørmusiker (fagott og klarinett) i Jæren Symfoniorkester fra 1995, og styreleder for orkesteret i nærmere ti år fram til våren 2010.

## Eksterne lenker
Konfliktåret 1879

## Pågående kriger
*Andre anglo-afghanske krig (1878–1880)
**Det britiske imperiet på den ene siden.
**Afghanistan på den andre siden.
*Zulukrigen (**1879**)
**Det britiske imperiet på den ene siden.
**Zuluriket på den andre siden.
*Salpeterkrigen (**1879**–1883)
**Peru og Bolivia på den ene siden.
**Chile på den andre siden.

## Hendelser
*11. januar – Storbritannia erklærer krig mot zulu.
*22. januar – I slaget ved Isandlwana utslettes en britisk styrke av zuluarmeen.
*22.-23. januar: Slaget ved Rorke's Drift i zulukrigen vinnes av britene.
*14. februar – Chilenske tropper går over grensen til Bolivia. Salpeterkrigen har begynt.
*12. mars – Slaget ved Intombe i zulukrigen vinnes av zuluene.
*28. mars – Slaget ved Hlobane i zulukrigen vinnes av zuluene.
*21. mai – Sjøslaget ved Iquique.
*4. juli – Slaget ved Ulundi slutter med en knusende britisk seier. Zulukrigen er over.
*8. oktober – Slaget ved Angamos var et viktig sjøslag i salpeterkrigen.
*17. oktober – Britene okkuperer Kabul.

## Fødsler
## Dødsfall
…
Parkbiografen

**Parkbiografen** er et tidligere kinobygg fra 1921 i Skien sentrum.

## Kino
Bygget ble kåret til Nordens best lyssatte lokale i 1963. En europeisk kåring av beste kinolyd i 1986 plasserte også biografen øverst på listen. Bygget fungerte som kinolokale frem til 1989. 

## Konsertlokale
På begynnelsen av 1990-tallet ble det gjort om til en konsertscene. Biografen hevdes å ha vært en av Norges beste konsertlokaler, spesielt med tanke på de gode lydforholdene.

1001Watt festivalen ble arrangert der i 2000.

I 2005 holdt Kurt Nilsen den aller siste konserten i bygget. Siden har bygget vært plaget med vannskader og generelt forfall.

Bygget ble lagt ut for salg for 7 millioner i 2009 av Roar Fjeld, i 2010 ble kravet redusert til 5,5 millioner. Senere har kultursjefen i Skien, Ragnar Nilssen, gått ut i Varden og etterlyst krefter som vil bidra med både penger og pågangsmot til å få konsertscenen på beina igjen.

Parkbiografen ble i januar 2011 solgt til BET Eiendom AS. Etter en total oppussing av kulturhusdelen av bygget, ble dette åpnet igjen 1. oktober 2011. 

Målet er å etablere en regional scene for rytmisk musikk, men også arbeide bredt for å skape aktivitet utenom konserter.

## Referanser


## Kilder
* http://www.varden.no/kultur/disse-skal-fa-parkbiografen-pa-beina-igjen-1.6007822?startdate=01.10.2011
* http://www.ta.no/pulsen/article5482723.ece
* https://web.archive.org/web/20110412030434/http://www.varden.no/kultur/bar-gutta-skal-drifte-parkbiografen-1.6158101
* https://web.archive.org/web/20111004031843/http://www.varden.no/kultur/full-fyr-i-biografen-1.6529859
Trichinella spiralis

***Trichinella spiralis*** er en art i rekken rundormer. En dyreparasitt, egnete verter er kjøttetende/altetende pattedyr, slik som gris, rovdyr, gnagere, sel, hval og flere. Infeksjon forårsaker trikinose. Trikinen har bare én vert, og aldri noen kontakt med den ytre verden. Den overføres dermed kun hvis verten spises.

## Levevis
Verten bli infisert ved å spise trikinøst kjøtt. Kapslen med trikinen løses opp i magesyren og larvene vokser opp til kjønnsmodne hunner og hanner. Disse har sitt tilholdssted i overgangen tynn-tykktarm. Etter paring dør hannen, mens hunnen føder levende larver. Larvene vandrer med blodet, via hjertet og lungene, til tverrstripet musklatur. Her kapsler nematoden seg inn i musklaturen, hvor den antageligvis lever resten av vertsdyrets liv. Tilstanden kalles trikinose.

## Referanser


## Eksterne lenker
*
Konfliktåret 1878

__NOTOC__

## Pågående kriger
*Den russisk-tyrkiske krig (1877-1878)
**Russland, Serbia, Romania, Montenegro, Bulgaria på den ene siden.
**Det osmanske riket på den andre siden.
*Andre anglo-afghanske krig (**1878**–1880)
**Det britiske imperiet på den ene siden.
**Afghanistan på den andre siden.
*Tiårskrigen (1868-**1878**)
**Kubanske frigjøringskjempere på den ene siden
**Spania på den andre siden

## Hendelser
* 17. januar Russland beseirer Det osmanske riket i slaget ved Plovdiv.
* 3. mars – Russland og Det osmanske riket slutter freden i San Stefano.
* 21. november – Den andre anglo-afghanske krigen starter når britene angriper Ali Masjid i Khyberpasset.
* 29. november – Britiske tropper seirer i slaget ved Pewar kotal og lykkes dermed å åpne en vei inn i Afghanistan.
* 15.-23. desember – I beleiringen av Sherpur, beseires en afghansk armé etter at i åtte dager å ha beleiret 7 000 menn av den britiske armeen i Kabul.
*Zanjónpakten inngås og ender dermed tiårskrigen på Cuba.

## Fødsler
*20. april – José Miaja, spansk hæroffiser i Den andre spanske republikken (død 1958)

## Dødsfall
…

## Referanser
Turks- og Caicosøyenes kvinnelandslag i fotball

**Turks- og Caicosøyenes kvinnelandslag i fotball** representerer Turks- og Caicosøyene i internasjonal fotball.

Turks- og Caicosøyene var med i Gold Cup for første gang i 2006-mesterskapet. I forkvalifiseringen fikk Turks- og Caicosøyene seier tildelt på walk over ettersom Bahamas trakk seg. Turks- og Caicosøyene kom så i gruppe med Den dominikanske republikk, Bermuda og De amerikanske Jomfruøyer. Turks- og Caicosøyene tapte alle kampene, men ikke med veldig stygge tall.

Turks- og Caicosøyene stilte ikke til kvalifiseringen til OL. I Gold Cup i 2010 stilte Turks- og Caicosøyene i kvalifiseringsgruppe mot Den dominikanske republikk og Haiti. Turks- og Caicosøyene tapte begge kampene, men tapet mot Den dominikanske republikk hadde blitt redusert fra 0-5 til 1-3. 

## Se også
* CONCACAF
* CONCACAF Gold Cup for kvinner
* Liste over kvinnelandslag i fotball
Have Yourself a Merry Little Christmas (album)

***Have Yourself a Merry Little Christmas*** er et musikkalbum med Kurt Nilsen.

Albumet ble utgitt den 15. november 2010 og inneholder tretten julesanger. Han synger duett sammen med Christel Alsos på sporet «Baby It's Cold Outside» og Helene Bøksle på «Gje meg handa di venn».

I 2025 kom albumet ut i utvidet utgave. Den nye versjonen inkluderer tre ekstra spor, blant annet låten "Lov å ønske" som Nilsen har skrevet selv.

## Sporliste
# «The Christmas Song» (Robert Wells/Mel Tormé)
# «Let It Snow! Let It Snow! Let It Snow!» (Sammy Cahn/Jule Styne)
# «Baby, It's Cold Outside» (Frank Loesser), med Christel Alsos
# «Himmel på jord» (Jan Vincents Johannessen/Amund Enger)
# «When You Wish Upon a Star» (Leigh Harline/Ned Washington)
# «Have Yourself a Merry Little Christmas» (Hugh Martin/Ralph Blane)
# «Winter Wonderland» (Richard B. Smith/Felix Bernard)
# «Gje meg handa di, ven» (Sondre Bratland), med Helene Bøksle
# «Walking in the Air» (Howard Blake)
# «Nå tennes tusen julelys» (Emmy Köhler/Lars Søraas d.y.)
# «Stjernesludd» (Aslak Dørum/Atle Karlsen/Kjartan Kristiansen/Sola Jonsen)
# «White Christmas» (Irving Berlin)
# «Auld Lang Syne» (Trad.)

## Medvirkende
### Musikere
* Kurt Nilsen - sang, gitarer, låtskriver
* Jørn Dahl - keyboard, produsent 
* Børge Petersen-Øverleir - gitarer
* Truls Hval - gitarer
* Jens Fossum - bass 
* Thor-Erik Fjellvang  piano, orgel
* Ivar Thormodsæter - trommer 
* Gisle Johansen - saksofon 
* Nick Davies - dirigent
* Kringkastingsorkesteret - div. instrumenter 
* Helene Bøksle - sang på *Gje meg handa di, ven*
* Christel Alsos - sang på *Baby, It's Cold Outside*
### Øvrige medvirkende
* Halldor Krogh - produsent
* Jan-Erik Tørmoen - tekniker
* Morten Hermansen - tekniker
* Per Arne Flø - tekniker 
* Rich Lowe - miksing, tekniker
* Sigurd Andresen - tekniker
* Øystein Halvorsen - miksing, tekniker
* Lars Erik Gudim - arrangement 
* Geirmund Simonsen - arrangement 
* Petter Winroth - arrangement 
* Pete Knutsen - arrangement 
* Atle Karlsen - arrangement 
* Helge Sunde - arrangement 
* Eivind Buene - arrangement 
* Björn Engelmann - mastering
* Martin Kvamme - artwork
* Isabel Watson - foto
* Linda Wickmann - styling og make-up 
* Cecilie Torp-Holte - A&R-direktør
## Referanser


## Eksterne lenker
* Have Yourself a Merry Little Christmas
Har Gobind Khorana

**Har Gobind Khorana** (født 9. januar 1922 i Kabirwala Tehsil, Punjab, i det som nå er Pakistan, død 9. november 2011) var en indisk-amerikansk molekylærbiolog og kjemiker. 

Han ble tildelt Nobelprisen i fysiologi eller medisin sammen med Robert W. Holley og Marshall Warren Nirenberg i 1968 for sitt arbeid angående hans tolkning av den genetiske koden og dennes funksjon i proteinsyntesen. Khorana og Nirenberg ble også tildelt Louisa Brutto Horwitz-prisen fra Columbia University det samme året. Senere mottok han National Medal of Science. 

Han ble statsborger i USA i 1966. Ved sin død bodde han i Cambridge i Massachusetts og var professor emeritus i biologi og kjemi ved Massachusetts Institute of Technology.

I 1945 begynte han sine studier ved Universitetet i Liverpool. Han tok doktorgrad ved Harvard University i 1948. Etter det begynte han som doktor i Zürich i 1948 og 1949. Deretter tilbrakte han to år ved University of Cambridge og hans interesser i proteiner og nukleinsyrer slo rot på denne tiden. I 1952 dro han til University of British Columbia i Vancouver og i 1960 flyttet han til University of Wisconsin-Madison. I 1970 ble han professor i biologi og kjemi ved Massachusetts Institute of Technology, der han arbeidet frem til han pensjonerte seg i 2007. 

Khorana giftet seg i 1952 med Esther Elizabeth Sibler, som var av sveitsisk opprinnelse. De fikk tre barn: Julia Elizabeth (født 4. mai 1953), Emily Anne (født 18. oktober 1954, død 1979), og Dave Roy (født 26. juli 1958).

## Referanser


## Eksterne lenker
Christiane Nüsslein-Volhard

**Christiane Nüsslein-Volhard** (født 20. oktober 1942 i Magdeburg) er en tysk biolog som vant Albert Lasker Award i 1991 og som sammen med Eric Wieschaus og Edward B. Lewis ble tildelt Nobelprisen i fysiologi eller medisin i 1995 for deres forskning på den genetiske kontrollen av embryonal utvikling.

Eksperimentene som ga Nüsslein-Volhard og Wieschaus deres Nobelpris, tok sikte på å identifisere gener involvert i utviklingen av Drosophila melanogaster (bananflue) og deres embryoer. I 1994 startet Nüsslein-Volhard opp Christiane Nüsslein-Volhard-stiftelsen (Christiane Nüsslein-Volhard Stiftung på tysk). Den er ment å hjelpe lovende unge kvinnelige tyske forskere som har fått barn. Stiftelsens viktigste fokus er å legge til rette for barneomsorg som et supplement til allerede eksisterende stipend og barnehager. 

Hennes nevø Benjamin List, fikk nobelprisen i kjemi i 2021. 

## Referanser


## Eksterne lenker
Bibomyra idrettspark

**Bibomyra idrettspark** (tidligere *Bibomyra idrettsplass*) er en idrettsplass i Våle i Tønsberg kommune i Vestfold.
På Bibomyra er det fotballbaner, idrettshall, lysløype m/ skytebane, klubbhus, kiosk og skatepark.

Bibomyra er hjemmebane for IL Ivrig. Re Fotballklubb spiller noen ganger sine hjemmekamper her.

## Galleri

Fil:Bibomyra skiskytterblinker.jpg|Skiskytterblinker med 7er-fotballbane.
Fil:Vale hallen.jpg|Vålehallen


## Fotnoter



## Referanser
Kvart

**Kvart** (av latin, «fjerde») kan ha ulike betydninger:
* En firedel (se brøk)
* «den fjerde», f.eks. Christian Kvart (også skrevet Quart med eldre skrivemåte)
* Kvart (musikk)
* Kvart (typografi)

## Se også
* kvartal
* kvarter
* kvartil
Mary Lou Retton

**Mary Lou Retton** (født 24. januar 1968 i Fairmont i Vest-Virginia) er en amerikansk tidligere turner som deltok i Sommer-OL i Los Angeles i 1984.
  
Retton ble olympisk mester i turn under Sommer-OL 1984 i Los Angeles. Hun vant den individuelle konkurransen i mangekamp. I tillegg vant hun to sølv – og to bronsemedaljer. Hun kom på andreplass i hopp bak Ecaterina Szabó fra Romania. Hun var også med på det amerikanske laget som kom på andreplass i lagkonkurransen i mangekamp for damer bak Romania. De andre på laget var Pamela Bileck, Michelle Dusserre, Kathy Johnson, Julianne McNamara og Tracee Talavera. Retton fikk bronse i frittstående og skranke.

## OL-medaljer
*  1984  Los Angeles -  **Gull** i turn, mangekamp damer  USA
*  1984  Los Angeles -  Sølv i turn, hopp, damer  USA
*  1984  Los Angeles -  Sølv i turn, mangekamp lag, damer  USA
*  1984  Los Angeles -  Bronse i turn, skranke, damer  USA
*  1984  Los Angeles -  Bronse i turn, frittstående, damer  USA

## Referanser


## Eksterne lenker
* 
* 
*
Tianjin medisinske universitet

**Tianjin medisinske universitet** (*Tianjin Medical University*) er et universitet for medisin i Tianjin nord i Folkerepublikken Kina, det første i sitt slag grunnlagt etter det kommunistiske regimeskiftet. Det er ett av universitetene i Prosjekt 211.

Universitetet ble grunnlagt i 1951. 

## Eksterne lenker
* Hjemmeside
Barbados’ kvinnelandslag i fotball

** Barbados' kvinnelandslag i fotball** representerer Barbados i internasjonal fotball.

Barbados debuterte i  Gold Cup for første gang i 2006-mesterskapet. Deres opptreden ble kort, da de tapte sammenlagt med 0-1 mot Antigua og Barbuda. Barbados var ikke med på kvalifiseringen til OL i Beijing. De kom sterkere tilbake i 2010-mesterskapet, der de kvalifiserte seg til hovedrunden ved å slå Anguilla og Grenada i en miniturnering på Barbados. I andre runde møtte Barbados Trinidad og Tobago, Guyana og Saint Lucia. Barbados slo sistnevnte, men tapte for Guyana og Trinidad og Tobago. Det resulterte i en tredjeplass, og dermed kom ikke Barbados videre.

## Se også
* CONCACAF
* CONCACAF Gold Cup for kvinner
* Liste over kvinnelandslag i fotball
## Eksterne lenker
*
Gandhari

**Gāndhārī** (devanāgari: गांधारी) var et nordvestlig middelindoarisk språk som ble talt i den historiske regionen Gāndhāra. Liksom flere andre eldre prākritspråk, nedstammet det fra vedisk sanskrit og var nært beslektet med klassisk sanskrit.

Gāndhārī er kjent skrevet i skriftsystemet kharoṣṭhī. Gāndhārī inneholder elementer fra språk som ikke er indoeuropeiske, såvel som fra dardiske språk og østiranske språk.
Synne Myrebøe

**Synne Antonette Myrebøe** (født 1972) er en av Norges mest fremgangsrike modeller og hun hadde stor suksess i utlandet. Hun ble oppdaget av modellmamma Eivor Øvrebø som eide og drev et av Norges største modellbyråer, Team modellbyrå. Synne Myrebøe ble kåret til årets ansikt i bladet DET NYE i 1989. Senere samme år gikk hun som 16-åring helt til topps i Ford Super Model Of The Year 1989 i Los Angeles. Anette Stai vant den samme prisen i 1980, som den gang het Face Of The 80`s. Synne flyttet etter dette til New York. Hun er idag bosatt i Sverige med mann og fire barn. I 2007 studerte hun idéhistorie ved Universitetet i Stockholm. Hun har senere også tatt doktorgrad ved Universitetet i Umeå.

## Referanser
Contraband

***Contraband*** er et musikkalbum med den norsk hiphop-duoen Madcon, utgitt 1. november 2010. Albumet inneholder de to hitsinglene «Glow» og «Freaky Like Me». For albumet ble bandet nominert til Spellemannprisen 2010 i klassen *beste popgruppe*. Albumet lå 15 uker på VG-lista med en andreplass som høyeste notering.

## Sporliste
Den norske utgivelsen hadde tolv spor, mens den internasjonale versjonen hadde et trettende spor, Madcons coverversjon av «Beggin'».
# «Outrun the Sun» med Maad Moiselle
# «Helluva Nite» med Ludacris og Maad Moiselle
# «Freaky Like Me» med Ameerah
# «Worldshaker»
# «Be Mine»
# «Do What You Do» med Ne-Yo
# «All I Do»
# «Walk Out the Door»
# «Share My Sky»
# «One»
# «Cliché»
# «Glow»
Bonusspor i den internasjonale utgivelsen:

13. «Beggin'»

## Referanser


## Eksterne lenker
*
Velvalgte viser (Alf Prøysen-album)

***Velvalgte viser*** er en samleplate med Alf Prøysen, utgitt i 1998.

## Sporliste
# «Tango for to»
# «Sjarmør-Even»
# «Du ska få en dag i mårå»
# «Lille vakre Anna»
# «Mari du bedåre»
# «Da sku' du sett'n»
# «Kjærlighetsvisa hennes Dagros»
# «Jørgen Hattemaker»
# «Trippe-tripp»
# «Frøken tankeløs»
# «(For her er det) Solskinn og sang»
# «Slåttevise»
# «Visa hennes Nelly»
# «Kjærringkjeft»
# «Blåklokkeleiken»
# «Genser-vise»
# «Hilma og Roger»
# «Schottis i Valhall»
# «Anders og Brita»
# «Visa hennes Staslin»
# «Æille har et sysken-bån på Gjøvik»
# «Den arge bonden»
# «Tango for te-ve»
# «Kjærest på en stol»
# «Så seile vi på Mjøsa»

## Eksterne lenker
*
Gjendåp

**Gjendåp** er i kristen sammenheng en betegnelse på at en person som allerede er døpt, gjennomgår nok en dåp ved en senere anledning. 

Det hersker uenighet om hvorvidt barnedåp er en gyldig dåp. Det hersker imidlertid ingen uenighet om at troendes dåp i voksen alder er gyldig. Kontroversen i forbindelse med gjendåp synes fra et luthersk ståsted å dreie seg om at den som lar seg døpe om igjen, ved sin handling, erklærer at barnedåpen er ugyldig.
Grenadas kvinnelandslag i fotball

**Grenadas kvinnelandslag i fotball** representerer Grenada i internasjonal fotball.

I Gold Cups mesterskap i 2006. etter å ha kommet seg foran første hinder ved at Guyana trakk seg, endte Grenada i pulje med Trinidad og Tobago, Saint Vincent og Grenadinene og Dominica. Grenada spilte uavgjort mot Dominica, men tapte stygt mot de to andre motstanderne, og endte dermed sist. I kvalifiseringen til OL i Beijing endte Grenada i pulje med Trinidad og Tobago og Saint Vincent og Grenadinene igjen, i tillegg til Surinam. Surinam og Trinidad og Tobago ble for gode, om enn Grenada hadde redusert avstanden fra 0-10 til 06 på kort tid. Saint Vincent og Grenadinene greide Grenada imidlertid å slå, og dermed endte de på tredjeplass i gruppen. 

I 2010-mesterskapet gikk det imidlertid dårligere. De havnet i gruppe med Anguilla og Barbados i en miniturnering på Barbados, og tapte for begge. 

## Se også
* CONCACAF
* CONCACAF Gold Cup for kvinner
* Liste over kvinnelandslag i fotball
## Eksterne lenker
*
PedIT

**PedIT** er en norskutviklet læringsplattform LMS.
PedIT er utviklet av Norsk Nettskole A/S i Volda.

PedIT er en nettsideløsning for nettbasert læring, kommunikasjon og samarbeid. 
Opprinnelig ble PedIT utviklet for internt bruk i kursvirksomhet i Norsk Nettskole og i Globalskolen. 
I 2010 er PedIT i bruk i grunnskoler i om lag 40 kommuner. 
PedIT har funksjoner som kommer under betegnelsene Personal Learning Environment (PLE) og Learning Management Systems (LMS). 
I tillegg fungerer PedIT som hjemmesideløsning for skoler, klasser og personer.

PedIT har en rekke funksjoner for  tilpasset opplæring, blant annet gjennom individuell tildeling av arbeidsplaner og oppgaver.
Fra 2009 opplyser leverandøren at de har en ny versjon som i større grad enn tidligere vektlegger sosial web.
PedIT selges i Norge, Danmark, Tyskland, Nederland og Canada.
Funktionsregler

**Funktionsregler** er et ortodontisk utstyr utviklet av tyske Rolf Frankel i 1966. Det er en tannplate som stimulerer munnen og kjeven på mennesker.

Hyperaktiv underleppe kan reguleres av denne enheten. 
## Referanser
Julianne McNamara

**Julianne Lyn McNamara** (født 11. oktober 1965), amerikansk turner som deltok i de olympiske leker 1984 i Los Angeles.

McNamara ble olympisk mester i turn under Sommer-OL 1984 i Los Angeles. Hun kom på delt førsteplass sammen med Ma Yanhong fra Kina. I tillegg vant hun to sølvmedaljer. Hun kom på andreplass i frittstående bak Ecaterina Szabó fra Romania. Hun var også med på det amerikanske laget som kom på andreplass i lagkonkurransen i mangekamp for damer bak Romania. De andre på laget var Pamela Bileck, Michelle Dusserre, Kathy Johnson, Mary Lou Retton og Tracee Talavera. 

## OL-medaljer
*  1984  Los Angeles -  **Gull** i turn, skranke damer  USA
*  1984  Los Angeles -  Sølv i turn, frittstående, damer  USA
*  1984  Los Angeles -  Sølv i turn, mangekamp lag, damer  USA

## Referanser


## Eksterne lenker
* 
*
Knuth Becker

**Knuth Becker** (født 21. januar 1891 i Hjørring, død 30. oktober 1974) var en dansk forfatter. 

Becker debuterte i 1916 med *Digte*. Etter ytterligere tre diktsamlinger ga han ut romanserien om Kai Gøtsche: *Det daglige brød*, *Verden venter*, *Uroligt forår*, *Når toget kører* og *Marianne*.

## Priser &ndash; utvalg
* 1955 – Holbergmedaljen
* 1956 – Henrik Pontoppidans Mindefonds Legat
* 1961 – Det Danske Akademis Store Pris
* 1971 – Herman Bangs Mindelegat
* 1974 – Henrik Pontoppidans Mindefonds Legat

## Referanser


## Kilder
*
Michael Carter

**Michael D'Andrea Carter** (født 29. oktober 1960 i Dallas i Texas) er en tidligere amerikansk fotballspiller og friidrettsutøver. Han spilte amerikansk fotball på profesjonelt nivå som nose tackle for San Francisco 49ers i National Football League (NFL). Carter ble utvalgt til Pro Bowl tre ganger og All-Pro fire ganger, inkludert tre ganger til førstelaget. Han hjalp 49ers til tre Super Bowl-seiere. Han deltok også i olympiske leker hvor han vant en sølvmedalje i kulestøt under Sommer-OL 1984.

## High school
Carter satte en amerikansk high school-rekord på 81 fot og 3½ tomme i 12-pound kulestøt, over ni fot lengre enn den forrige rekorden. Han satte rekorden under friidrettsstevnet Golden West Invitational i 1979, hvor han representerte Jefferson High School fra Dallas, Texas. Ingen andre high school-atleter har siden kommet innen to fot av hans rekord. I 2004 rangerte USA Track & Field rekorden som det 16. beste øyeblikket i amerikansk friidrett de siste 25 årene. *[[Track and Field News]]* utpekte ham til "High School Athlete of the Year" i 1979.

## College
Carter fikk et idrettsstipend for amerikansk fotball ved Southern Methodist University. Han spilte en viktig rolle som en urokkelig forsvarsspiller i SMU Mustangs' lag i 1981 (10–1) og i 1982-sesongen, da laget var ubeseiret (10–0–1). I friidrett vant han fire innendørs og tre utendørstitler i kulestøt i NCAA. Han var en del av SMUs mesterskapslag i utendørs friidrett i NCCA i 1983. Hans personlige rekord med 16-pound kulestøt kom i hans eneste nederlag i et NCAA-stevne, da han som senior kastet en ball 21,76 meter, og havnet på andreplass bak John Brenners 21,92 meter i 1984. Etter at han ble uteksaminert vant han sølvmedalje i kulestøt under Sommer-OL 1984 i Los Angeles.

## Profesjonell karriere
Carter, som var en 1,88 meter, 129 kilo tung nose tackle, ble plukket opp av San Francisco 49ers i femte runde av NFLs draft i 1984. Som en profesjonell amerikansk fotballspiller tilbrakte han hele sin karriere i National Football League med 49ers, fra 1984 til 1992. Han ble utvalgt til Pro Bowl tre ganger, og vant tre Super Bowl. Han var den første spilleren til å vinne en OL-medalje og en Super Bowl-ring i samme sesong. Begge arrangementene ble avholdt i California og hadde dekning fra ABC.

Han er medlem av Texas Track and Field Coaches Association Hall of Fame.

## Familie og privatliv
Carter er gift og har tre barn; D'Andra, Michelle (en olympisk utøver og gullmedaljevinner), og Michael Jr. Michelle var NCAA-mester i innendørs kulestøt i 2005 og 2006, og vant gullmedaljen under Sommer-OL 2016 i Rio med sitt siste av seks kast, hvor hun slo den regjerende mesteren Valerie Adams. I likhet med faren satte Michelle også en amerikansk high school-rekord i kulestøt.

## Referanser


## Eksterne lenker
*
Mike Tully

**Michael «Mike» Scott Tully** (født 21. oktober 1956 i Long Beach i California), amerikansk friidrettsutøver som deltok i de olympiske leker 1984 i Los Angeles.
 
Tully vant en olympisk sølvmedalje i friidrett under Sommer-OL 1984 i Los Angeles. Med et hopp på 5,65 meter kom han på andreplass i stavsprang for menn bak Pierre Quinon fra Frankrike som vant med høyden 5,75 meter.
## OL-medaljer
*  1984  Los Angeles -  Sølv i friidrett, stavsprang menn  USA
## Referanser


## Eksterne lenker
*
Julie Vollertsen

**Julie Jo Vollertsen** (født 1. mars 1959 i Syracuse i Nebraska), amerikansk volleyballspiller som deltok i de olympiske leker 1984 i Los Angeles.

Vollertsen vant en olympisk sølvmedalje i volleyball under Sommer-OL 1984 i Los Angeles. Hun var med på det amerikanske laget som kom på andreplass i volleyballturneringen for damer bak Kina. De beseiret Peru med 3-0 i semifinalen, men tapte finalen mot Kina med 0-3.  

## OL-medaljer
*  1984  Los Angeles -  Sølv i volleyball damer  USA

## Referanser


## Eksterne lenker
*
Hayley Westenra

**Hayley Dee Westenra** (født 10. april 1987) er en sanger (sopran) og låtskriver fra New Zealand. Hun er også UNICEF-ambassadør. Hennes første internasjonale album, *Pure*, nådde førsteplassen i Storbritannias  *UK Classical*-listene i 2003 og har solgt mer enn 2 millioner kopier over hele verden. *Pure* er den raskest solgte internasjonale debut til dags dato, og gjorde Westenra til en internasjonal stjerne allerede som 16-åring. I august 2006 ble hun med i irske musikkgruppen Celtic Woman og deltok på deres CD og DVD kalt *Celtic Woman: A New Journey*. Hun turnerte med gruppen på deres turne våren 2007. Hun er i tillegg med på Celtic Womans DVD, *The Greatest Journey: Essential Collection*, som ble gitt ut i 2008. Hayley Westenra har sunget på flere ulike språk, som engelsk, maori, italiensk, irsk, tysk, japansk, walisisk og latin.

## Diskografi
### Album
#### Regionale album

### Singler

### Medvirker på andre utgivelser

## Referanser


## Litteratur
* Little, Paul (2005): *Hayley Westenra: The World at Her Feet*. New Zealand: Penguin Books. .
* Westenra, Hayley (2007): *Hayley Westenra: In Her Own Voice*. London: Virgin Books Ltd. .

## Eksterne lenker
* 
* 
* 
*  Omtale på ''CelticWoman.com''
*  Hayley Westenra på ''ClassicalX''